गीली लकड़ी परिवहन करने वालों पर 1 लाख 82 हजार का जुर्माना
क्षेत्र में हरे पेड़ों की कटाई कर रात ट्रैक्टर-ट्रॉली से लकड़ियों का अवैध रूप से परिवहन हो रहा है। वन विभाग ने पिछले दिनों गीली लकड़ियों का परिवहन करते तीन ट्रैक्टर-ट्रॉली पकड़ी थी। लकड़ियां राजस्व क्षेत्र की होने से प्रकरण एसडीएम कार्यालय को दिया था। एसडीएम ने तीनों ट्रैक्टर ड्राइवरों के खिलाफ जुर्माना लगाते हुए लकड़ियों को राजसात करने के आदेश दिए हैं। 4 दिसंबर को रात के डिप्टी रेंजर बसंत पवार सहित वन विभाग के कर्मचारी गश्त कर रहे थे। इस दौरान नगर सीमा में तीन ट्रैक्टर-ट्रॉली में गीली लकड़ियां ले जाते दिखे। गश्ती दल ने ड्राइवरों से परिवहन और कटाई से संबंधित अनुमति के दस्तावेज दिखाने के लिए कहा। ड्राइवर अनिल पिता उत्तमराव देशमुख निवासी आष्टा, गोलू पिता हेमराज लिल्लारे निवासी बोरगांव और कमलेश पिता नत्थू मानकर निवासी सेंदुरजना के पास कोई दस्तावेज नहीं थे। गश्ती दल ने पंचनामा बनाया। लकड़ियां राजस्व क्षेत्र की होने से प्रकरण राजस्व विभाग को सौंपा। एसडीएम संजीव पांडे ने प्रकरण की सुनवाई के बाद ड्राइवर अनिल देशमुख पर 50 हजार रुपए, गोलू लिल्लारे पर 44 हजार और कमलेश मानकर पर 40 हजार रुपए का जुर्माना लगाने के आदेश दिए। इसके साथ ही नायब तहसीलदार को लकड़ियों की नीलामी करने के निर्देश दिए।
फोटो 5
मुलताई। लकड़ियों से भरी तीन ट्रेक्टर-ट्राली पर एसडीएम ने किया जुर्माना।
hin_Deva hin_Deva mar_Deva hin_Deva